NELJANDA KOOSSEISU

ISTUNGI PROTOKOLL

Haapsalu,								29. aprill 2005 nr 30

Istung algas kell 14.00, lõppes kell 15.21.
Juhatas volikogu esimees Andres Ammas.

Protokollis volikogu kantselei juhataja Elvi Puda.
Võttis osa 19 volikogu liiget (registreerimisleht lisatud).
Puudusid	Ivar Astok, Raimond Lunev
Osalesid	linnavalitsuse liikmed linnapea Teet Kallasvee, aselinnapea Krista Esta, aselinnapea Ingrid Danilov, aselinnapea Martin Schwindt, aselinnapea Jüri Kurba (registreerimisleht lisatud).

ARUTATI istungi päevakorra projekti.
Istungi juhataja Andres Ammas informeeris volikogu liikmeid linnavalitsuse kirjalikust avaldusest, millega võeti istungi päevakorrast välja eelnõu “Detailplaneeringu kehtestamine (Õhtu kalda ja raudteetammi vaheline ala)”.

Päevakorra suhtes ei olnud küsimusi ega teisi parandusi.

Häältega poolt 18 volikogu liiget
OTSUSTATI:
kinnitada Haapsalu Linnavolikogu 30. istungi päevakord:

1. Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine, esimene lugemine
Ettekandja				linnavalitsus
Kaasettekandja			rahanduskomisjon

2. Haapsalu Linnavolikogu 28.11.2003 määruse nr 24 “Haapsalu Linnavolikogu 20.12.2002 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine” muutmine
Ettekandja				linnavalitsus
Kaasettekandjad			õiguskomisjon

3. Katastriüksuste sihtotstarbe määramine
Ettekandja				linnavalitsus
Kaasettekandja			kommunaalkomisjon

4. Volituste andmine nimeseaduses sätestatud eestkosteasutuse otsuste tegemiseks
Ettekandja				linnavalitsus
Kaasettekandja			õiguskomisjon

5. Vara võõrandamine (Raudtee tn 18, Haapsalu)
Ettekandja				linnavalitsus
Kaasettekandja			õiguskomisjon

6. Vara võõrandamine (Kalda tn 3-2, Haapsalu)
Ettekandja				linnavalitsus
Kaasettekandja			õiguskomisjon

7. Vara võõrandamine avaliku kirjaliku enampakkumise korras (Sadama tn 4-5, Haapsalu)
Ettekandja				linnavalitsus
Kaasettekandja			õiguskomisjon

8. Detailplaneeringu kehtestamine (Posti tn 34, Haapsalu)
Ettekandja				linnavalitsus
Kaasettekandja			kommunaalkomisjon

9. Detailplaneeringu kehtestamine (Jaama tn 13, Haapsalu)
Ettekandja				linnavalitsus
Kaasettekandja			kommunaalkomisjon

10. Haapsalu Linnavolikogu 17.12.2004 otsuse nr 156 muutmine
Ettekandja				linnavalitsus
Kaasettekandja			kommunaalkomisjon

11. Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine, teine lugemine
Ettekandja				linnavalitsus
Kaasettekandja			rahanduskomisjon

Päevakorrapunkt nr 1

Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine, esimene lugemine

KUULATI aselinnapea Martin Schwindti ettekannet.
Lisaeelarve eelnõu esitamise põhjuseks on vajadus kajastada AS Haapsalu Kuurort linnale kuuluvate aktsiate müügist laekunud vahendid eelarves ja jagada kuludeks osa 2004. aastal kasutamata jäänud riigi poolt eraldatud toimetuleku vahendid.

Eelnõu lisadena on tabel finantseerimistehingutega kokku summas 6200 000 krooni ja kulud summas 6200 000 krooni.

Vastavalt ministeeriumi poolt kehtestatud eelarve koostamise standardile kajastatakse aktsiate ja osade müük eelarve finantseerimistehingutes Finantsvarade vähenemisena ja kassa jäägi suurenemisena. Aktsiate müügist saadud vahenditest tehtud kulutused on kajastatud eelarve kuludes (Lisa 1) ja selle võrra vähendatud kassajäägi suurenemist (Lisa 2).

Täiendavalt on kassa vaba jääki vähendatud eelmisel eelarveaastal kasutamata jäänud toimetuleku rahade sotsiaalkuludeks jagamise osas.

Enne käesoleva  teise lisaeelarve vastuvõtmist on kuludeks jagamata vaba kassa ja hoiuste jääk 1001 146,04 krooni. Teise lisaeelarvega suureneb kuludeks jagamata vaba jääk 1375 5305 krooni võrra ja moodustab kokku 14 756 451,04 krooni, millest 14 195 305 krooni on aktsiate müügist laekunud vahendid ja 561 146,04 krooni eelmise aasta toimetuleku vahendite jääk.

Eelarve kulud
Linnavalitsuse (01112) majandamiskulude kasv on tingitud vajadusest tasuda LHV–le 5% edukustasu aktsiate müügi korraldamise eest summas 997 765 krooni ja lisaks advokaadibüroole Raidla ja Partnerid 22 235 krooni.

Linna teede ja tänavate (04510) investeeringuid on kavandatud suurendada 1470 000 krooni ulatuses, millest Niine ja Nurme tänava kõnniteede asfalteerimiseks kuluks täiendavalt 520 000 krooni ja sõiduteede pindamiseks 950 000 krooni.

Sporditegevus, organisatsioonid (08102) investeeringuid on kavandatud suurendada summas 350 000 krooni, millest 240 000 krooni eest vahetatakse spordihoone aknad ja tehakse sellega kaasnevad siseviimistlustööd ning 110 000 krooni eest on planeeritud taastada lõhutud staadioni tribüünid ja värvida piirdeaed.

Haapsalu Kultuurikeskuse (08202) kehtivas eelarves on investeeringuteks kavandatud 300 000 krooni Piiskopilinnuse 2005. a projekti ettevalmistamiseks. Kavandatava lisaeelarvega on kavas suurendada seda summat 120 000 krooni võrra, kuna lisandusid täiendavad projekteerimistööd ja muinsuskaitse tingimuste koostamine. Lisaks täiendavate investeeringutena on lisaeelarves planeeritud 2005. aasta Linnuse projekti omafinantseering summas 1200 000 krooni, mis koosneb kohustuslikust omafinantseeringust summas ca 900 000 krooni ja olemasolevate valgustite välja vahetamisest uute vastu summas 300 000 krooni.
Olemasolevate valgustite välja vahetamine uute vastu osutus vajalikuks seoses sellega, et projekti käigus oli ette nähtud ainult täiendavad valgustid juba olemasolevatele “Haapsalu laternatele”. Kuna “Haapsalu laternad” on projekteeritud selliselt, et ei vasta kehtivatele standarditele, tuleb välja vahetada ka kõik juba olemasolevad valgustid. Olemasolevate valgustite välja vahetamine koos uute paigaldamisega on otstarbekas alljärgnevatel põhjustel: 
1.	Kaabeldustööd saaks teostada enne teekatte vahetust.
2.	Säiliks linnuse esteetiliselt ühtlane väljanägemine, mis erineva valgustitüübi üheaegsel olemasolul oleks välistatud.
3.	Järgitaks Eesti Vabariigi seadusandlust, kuna lähtuvalt Riigihangete seadusest ei ole võimalik korraldada kahte eraldi riigihanget ühe objekti peal sarnase töö tegemiseks.
2006-2007. a Linnuse projekti ettevalmistustöödeks läheb käesoleval aastal tarvis 900 000 krooni. Projekti kogumaht saab olema ca 7-8 milj krooni, mille finantseerimiseks esitatakse taotlus toetuse saamiseks Euroopa Liidu struktuurfondi Piirkondade konkurentsivõime tugevdamise programmist.
Kultuurikeskuse remondiks ja projekteerimiseks on käesolevaks aastaks Kultuuriministeeriumi RIP vahendeid summas ca 2200 000 krooni, millele tuleb lisada omafinantseering summas 300 000 krooni.
Kultuurimaja kino helitehnika uuendamiseks on eraldatud toetust Kultuuriministeeriumi poolt 350 000 krooni, millele linn peab täiendavalt lisama 400 000 krooni.

Sotsiaalhoolekande kulutusi on planeeritud suurendada eelmise aasta kasutamata jäänud riiklike toimetulekutoetuste vahendite arvelt kokku summas 440 000 krooni järgmiselt:
Sotsiaalhoolekande teenused puuetega inimestele (10121) - 200 000 krooni hooldajatoetuse väljamaksmiseks puudega isikute toetajatele.
Perekondade ja laste sotsiaalne kaitse (10402) - 10 000 krooni laste ja vähekindlustatud perede toetamine (Endla tn. lastekeskuse toitlustamine on jäänud noorsootöö eelarvest välja ja tuleb tasuda sotsiaalteenuste eelarvest)
Töötute sotsiaalne kaitse (10500) - 30 000 krooni võlanõustamisteenuse ostmiseks abivajajatele
Riskirühmade hoolekandeasutused (10700) - 120 000 krooni kodutute öömaja täiendavaks ülalpidamiseks
Sotsiaalse kaitse haldamine (10900) - 80 000 krooni sotsiaalhoolekande projektide finantseerimiseks

Linnavalitsus teeb ettepaneku eelnõu määrusena vastu võtta

Küsimused ettekandjale.
Volikogu liige Arder Väli soovis teada, kuidas on linnavalitsus otsustanud paigutada AS Haapsalu Kuurort müügist saadud raha?
Vastas M. Schwindt. Pidasime vajalikuks paigutada lisaeelarvest ülejäänud raha tähtajalisele hoiule: viis miljonit krooni aastaks Eesti Ühispanka, teist niisama palju pooleks aastaks, kolm miljonit krooni kolmekuulisele tähtajalisele hoiusele. Ei ole otstarbekas suuremaid riske võtta.

KUULATI rahanduskomisjoni esimehe Jaak Kanepi kaasettekannet.
Komisjon otsustas esitada volikogule eelnõu lisa 1 osas redaktsioonilise muudatusettepaneku. Lõpetada eelnõu esimene lugemine ja lubada teisele lugemisele.
Muudatusettepanekud esitada ühe tunni jooksul peale esimese lugemise lõppemist.

Küsimused kaasettekandjale.

OTSUSTATI:
Lõpetada eelnõu esimene lugemine ja lubada teisele lugemisele.
Muudatusettepanekud esitada ühe tunni jooksul kella 15.15ks.

Päevakorrapunkt nr 2

Haapsalu Linnavolikogu 28.11.2003 määruse nr 24 “Haapsalu Linnavolikogu 20.12.2002 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine” muutmine

KUULATI linnapea Teet Kallasvee ettekannet.
Haapsalu linnal puudub arvestatav statistika selle kohta, millist mõju senine müügipiirang on linna turvalisusele, külastatavusele, mainele ja avatusele avaldanud. Samuti puudub meil kinnitus noorte alkoholiprobleemide kasvu kohta kordades. Arvestades, et Haapsalu on ja jääb väikeseks suvituslinnaks, mis tõmbab peamiselt ligi sellises eas inimesi, kelle alkoholitarbimise harjumused on välja kujunenud ning kooskõlas heade tavade ja üldtunnustatud käitumisnormidega, siis usume, et mõningane õhtuse müügiaja pikendamine ei too kaasa ei kuritegevuse ega ka tarbimise järsku kasvu. Küll aga aitab seda piirata öise piirangu kehtestamine baarides ja klubides. Linnavalitsus on saanud korduvalt tagasisidet selle kohta, et muidu avatud ja külalislahke linn sellise erisusega muudest Eesti linnadest suvist positiivset kuulsust päris kindlasti juurde ei võida. Võttes arvesse piiranguid nii naabervaldades, kui ka teistes Eesti linnades, ei näe linnavalitsus Haapsalu poolset vajadust paista silma vabariigi kõige karmima regulatsiooni kehtestajana. Selline piirang oli mingil ajal vajalik ja õige samm, kuid tänaseks ajale jalgu jäänud ja vajaks kindlasti üle vaatamist.
Informatsiooniks alkoholi müügi piirangud teistes suuremates Eesti linnades.

Tallinn kl 23-8
Tartu kl 23-7 elumajades, kl 2-7 kauplustes, kl 4-7 baarides, kl 24-7 vabaõhuüritustel
Pärnu suvel 24-6 ja talvel 23-7
Rakvere kl 23-6
Viljandi kl 23-7
Kuressaare kl 23-7
Paide kl 22-7
Valga kl 23-6
Türi kl 22-7
Võru seni piiramata, aga arutelu selle üle käib
Ridala vald suvel kl 22-8
Oleme teinud maavanemale ettepaneku see teema LOVL-is üles võtta, et sünkroniseerida alkoholi öine müügi piirang üle kogu maakonna või vähemalt lähemates naaberomavalitsustes (Haapsalu, Ridala, Taebla, Oru).

Lõppude lõpuks võiks ju kehtestada ka öise liikumise keelu eesmärgiga ohjeldada kuritegevust, kuid asju tuleb kindlasti vaadata laiemas kontekstis. Alati on kõige lihtsam viis millegagi võideldes kehtestada piiranguid - keelame parkimise, keelame müümise, keelame liiklemise, keelame koeral kakamise jne. Selline mõtteviis viib olukorrani, kus kõik tegevused on põhimõtteliselt keelatud ja siis on mõningaid neist, mida ka näpuotsaga lubatakse. Tegelik olukord peaks olema vastupidi. Inimestele, kodanikele ja turistidele peaks põhimõtteliselt kõik tegevused olema lubatud ja vabad ning siis vaadata kriitiliselt üle, kas teatud tegevustele oleks vaja ka mingisuguseid regulatsioone või piiranguid kehtestada.
Noortele oli, on ja jääb keelatud vili alati magusaks ja kasvatuslikku eesmärki müügiaja piiramine eriti ei teeni. Kasvatada tuleb neid lapsi eelkõige kodus ja koolis õige tarbimise ja igasuguse tarbimisega kaasnevate ohtude valguses, mitte jätta see töö tegemata ja lihtsalt lasta neil nuputada nippe, kuidas õhtuse müügikeelu kiuste see pudel kuskilt kätte saada. Ka kohaliku politsei käest saadud info kinnitab seda, et suurem osa alkoholi tarbimisega vahele jäänud alaealistest, on selle kätte saanud vanemate baarikapist.

Volikogu liige Raimond Lunev esitas õiguskomisjonile muudatusettepaneku, lisada “v.a hotellid, kus klienditeenindus on 24 tundi ööpäevas.”
Linnavalitsus ei pea seda otstarbekaks, sest lähtume võrdse kohtlemise printsiibist.

Küsimused ettekandjale.
Volikogu liige Arder Väli küsis, kuidas mõista Raimond Lunevi muudatusettepanekus hotelli mõistet?
Vastas T. Kallasvee. Ei ole pädev vastama ja ettepanekusse teha erand, suhtun eitavalt.

KUULATI õiguskomisjoni esimees Märt Maiste kaasettekannet.
Volikogu liige Raimond Lunev esitas õiguskomisjonile muudatusettepaneku, lisada eelnõule “v.a hotellid, kus klienditeenindus on 24 tundi ööpäevas.”
Komisjoni koosolekul osales politseijaoskonna esindaja Margus Sirts, kes toetas eelnõus ettenähtud alkoholi müügi lühendamist toitlustusärides või -ettevõtetes öisel ajal ühe tunni võrra, s.o seniselt kella 04-lt kella 03-ni. Pidas vajalikuks jätta endiseks õhtune alkoholi jaemüügi lõpetamine, s.o kell 21.00.
Komisjon viis lahku linnavalitsuse esitatud eelnõu ja Lunevilt laekunud muudatusettepaneku ning otsustas toetada linnavalitsuse eelnõud. Raimond Lunevi muudatusettepaneku palume panna volinikele hääletamisele.

Küsimusi kaasettekandjale ei esitatud.

Läbirääkimised.
Volikogu liige Märt Maiste.
Muudatusettepaneku esitaja Lunev puudub istungilt ja seetõttu pean volinikuna isiklikult vajalikuks panna muudatusettepanek hääletamisele.

Istungi juhataja Andres Ammas tegi ettepaneku lõpetada läbirääkimised.
Hääletati: poolt 18 volikogu liiget, vastu ei hääletatud.

Lõppsõna.
Õiguskomisjoni esimees Maiste. Võrdse kohtlemise printsiipi aktsepteerin, aga seda ei saa panna ühte patta Pauli Pubi ja Haapsalu Hotelliga. Hotellil on oma süsteem ja administraator.
Linnapea Kallasvee. Hotellis on baar öösel suletud ja administraatoril puudub õigus alkoholi müüa. Pean vajalikuks jääda võrdse kohtlemise printsiibi juurde.

Volikogu liikme R. Lunevi muudatusettepaneku hääletamine:
1.1. muuta punkti 1 teksti ja sõnastada järgmiselt: “1. Piirata alkoholiga kauplemise aega Haapsalu linnas ja keelata alkoholi jaemüük kogu sortimendi ulatuses kauplustes ja müügipunktides õhtul kella kümnest kuni hommikul kella kaheksani (22.00–08.00) ning toitlustusärides või -ettevõtetes hommikul kella kolmest kuni kella kaheksani (03.00–08.00),
v.a hotellid, kus klienditeenindus on 24 tundi ööpäevas.”

HÄÄLETATI:
poolt 5 volikogu liiget, vastu 11.
Muudatusettepanek on tagasi lükatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 10 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu määrus nr 68 “Haapsalu Linnavolikogu 28.11.2003 määruse nr 24 “Haapsalu Linnavolikogu 20.12.2002 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine” muutmine” (protokolli juures).

Päevakorrapunkt nr 3

Katastriüksuste sihtotstarbe määramine

KUULATI aselinnapea Jüri Kurba ettekannet.
Läbi vaadanud Haapsalu Linnavalitsuse 15.03.2005 korralduse nr 179 “Kasutusloa väljaandmine laohoonele (Tööstuse tn 13, Haapsalu)”, 22.03.2005 korralduse nr 192 “Kasutusloa väljaandmine silmkoetöökojale (Saare tn 9, Haapsalu)” ja 14.04.2005 korralduse nr 224 “Kasutusloa väljaandmine (Ehte tn 8, Haapsalu)”, linnavalitsus tuvastas, et kõikidele hoonetele on väljastatud linnavalitsuse poolt kasutusload. Maakatastriseaduse kohaselt võib linnavolikogu ehitise või selle osa kasutamise otstarbe muutmisel, kui see ei too kaasa ehitamist, määrata katastriüksuse sihtotstarbe ehitusseaduse kohaselt ehitise kasutusloas nimetatud ehitise kasutamise otstarbe alusel. Vastavalt riiklikule ehitiste registrile moodustab hoone Tööstuse tn 13 laopind kogu hoone netopinna, hoone Saare tn 9 silmkoetöökoja pind (58,2 m2) 26,4 % hoone suletud netopinnast (220,7 m2) ja hoone Ehte tn 8 äripind kogu hoone netopinna.

Katastriüksuste praegused sihtotstarbed on:
	Tööstuse tn 13, Haapsalu – 100 % riigikaitsemaa;
	Saare tn 9, Haapsalu – 100 % väikeelamumaa;
	Ehte tn 8, Haapsalu – 100% ühiskondlike hoonete maa.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 180 “Katastriüksuste sihtotstarbe määramine” (protokolli juures).

Päevakorrapunkt nr 4

Volituste andmine nimeseaduses sätestatud eestkosteasutuse otsuste tegemiseks

KUULATI aselinnapea Ingrid Danilovi ettekannet.
Vastavalt 31.03.2005.a jõustunud nimeseadusele on eestkosteasutusele antud pädevus otsustada:
Elusalt sündinud lapsele antav perekonnanimi erinevat perekonnanime kandvate vanemate kokkuleppe mittesaavutamisel.
Kui vanemad ei saavuta kokkulepet või ei tehta ettepanekut lapse eesnime kohta, otsustab eestkosteasutus, milline eesnimi lapsele antakse.
Leidlapsele eesnime ja perekonnanime andmise avalduse tegemine.
Lapsele uue perekonnanime andmise eestkosteasutus lapse huvidest lähtudes.
Lapsele uue perekonnanime andmise lapse huvidest lähtudes kui vanem, kelle juurde jääb laps, soovib pärast abielu lahutamist, abielu kehtetuks tunnistamist, isast põlvnemise kindlakstegemist või tuvastamist või teise vanema surma või surnuks tunnistamist anda lapsele oma perekonnanime.
Lapsele uue perekonnanime andmise lapse huvidest lähtudes kui lapse emale, kes ei ole lapse isaga abielus ja isast põlvnemine ei ole kindlaks tehtud ega tuvastatud, antakse uus perekonnanimi või taastatakse varem kantud perekonnanimi ja ta soovib anda selle nime lapsele.

Tulenevalt KOKS-i § 22 lg 2 seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu.

Linnavalitsus teeb ettepaneku eelnõu otsusena vastu võtta

Küsimused ettekandjale.
Volikogu liige Toivo Hein küsis, kui sageli võib selliseid küsimusi esile kerkida?
VastasDanilov. Aastas mõni ikka.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.
Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 181 “Volituste andmine nimeseaduses sätestatud eestkosteasutuse otsuste tegemiseks” (protokolli juures).

Saabus volikogu liige Kaido Antsve. Osaleb 19 volikogu liiget.
Päevakorrapunkt nr 5

Vara võõrandamine (Raudtee tn 18, Haapsalu)

KUULATI aselinnapea Martin Schwindti ettekannet.
Haapsalu linnale kuulub hoonestamata kinnistu Raudtee tn 18a, mis jääb Arne Taalile kuuluva kinnistu ja vanametalli laona kasutatava kinnistu vahelisele alale. 28.03.2005 esitas A. Taal taotluse, kus soovib osta kinnistu otsustuskorras. Nimetatud kinnistu piiril asub A. Taalile kuuluv sepikoda.

Tulenevalt sellest, et naaberkinnistul paikneb riikliku kaitse all olev kultuurimälestis, Haapsalu raudteejaama sepikoda, mille kaitsevööndi ulatus on 50 meetrit sepikoja välisseinast, peab krundi hoonestamisel järgima kehtivaid eritingimusi. Kinnistu detailplaneeringu kohaselt on kehtestatud ehitusalaks 60 m2. Kinnistule on planeeritud servituut, mis peab tagama juurdepääsu tehnorajatistele. Arvestades asjaolu, et krundi ehitusalaks on ainult 60 m2, mis ei võimalda kinnistule rajada mõistliku suurusega elamut, ei ole otstarbekas müüja kinnistut enampakkumise korras.

Teeme ettepaneku müüa kinnistu naaberkinnistu omanikule A. Taalile. Müügihinna määramise aluseks on Arco Vara AS eksperthinnang summas 110 000 krooni, mis teeb ruutmeetri hinnaks ca 150 krooni.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.

Hääletamist ei nõutud.

Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 17 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 182 “Vara võõrandamine (Raudtee tn 18, Haapsalu)” (protokolli juures).

Päevakorrapunkt nr 6

Vara võõrandamine (Kalda tn 3-2, Haapsalu)

KUULATI aselinnapea Martin Schwindti ettekannet.
Haapsalus kinnistul katastritunnusega 18301:006:0014 asub kaks hoonet Kalda tn 3 ja Kalda tn 5. Kalda tn 3 hoone on jagatud neljaks korteriomandiks, millest korter nr 1 on mitteeluruum, mis kuulub eraisikule, korter nr 2 on kasutusel mitteeluruumina ja kuulub linnale ning korterid nr 3 ja 4 on kasutusel eluruumidena ning kuuluvad linnale. Kalda tn 5 hoones on neli eluruumina kasutatavat korteriomandit.

Eelnõus märgitud korter Kalda tn 3-2 on üüritud OÜ-le Puistre, kes kasutab ruume laopinnana. Üürnik esitas linnavalitsusele taotluse, kus soovib osta temale üürilepingu alusel üüritud korteriomandit.

Nimetatud korteriomandi seisukord on kinnisvaraeksperdi hinnangul halb. Põhikonstruktsioonid on välisel vaatlusel halvas seisukorras. Katus amortiseerunud, katusekate katki, laetalad vajunud ja välisviimistlus amortiseerunud. AS Vestman Kinnisvara poolt koostatud akti kohaselt on korteriomandi väärtus seisuga 04.08.2004. a 55 000 krooni. Üürnik on läbirääkimiste tulemusel nõus maksma 100 000 krooni. Üürniku poolt on hoones tehtud remonti ja vahetatud aknad.

Arvestades senist tava, kus linnale kuuluvaid äripindasid on müüdud üürnikele kehtivas turuhinnas, teeb linnavalitsus ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.

Hääletamist ei nõutud.

Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 183 “Vara võõrandamine (Kalda tn 3-2, Haapsalu)” (protokolli juures).

Päevakorrapunkt nr 7

Vara võõrandamine avaliku kirjaliku enampakkumise korras (Sadama tn 4-5, Haapsalu)

KUULATI aselinnapea Martin Schwindti ettekannet.
Haapsalu linnale kuulub korteriomand aadressiga Sadama tn 4, Haapsalus. Tegemist on Haapsalu linna sotsiaalkorteriga, mille üürileping lõppes 20.03.2005. Üürnik ei ole täitnud korrektselt lepingulisi kohustusi, millest tulenevalt üürilepingut ei pikendata.

Korteri edasiseks kasutamiseks tuleks teha põhjalik remont. Maja tervikuna on samuti amortiseerunud ja vajab kapitaalremonti. Haapsalu linnal ei ole otstarbekas osaleda kogu maja remondis 1/8 osalusega.
Kinnistu müügist saadud vahenditest planeeritakse parendada olemasolevaid sotsiaalkortereid.
Alghinnaks on kavandatud 40 000 krooni, mis teeb 1532 kr/m2.

Linnavalitsus teeb ettepaneku eelnõu otsusena vastu võtta.

Küsimusi ettekandjale ei esitatud.

KUULATI õiguskomisjoni esimehe Märt Maiste kaasettekannet.
Ettepanek: toetada eelnõud ja võtta vastu esitatud kujul.

Küsimusi kaasettekandjale ei esitatud.

Läbirääkimised.
Volikogu liige Toivo Hein.
Oma ametikoha tõttu olen puutunud selle majaga kokku ja arvan, et see on linnale ajutine võit. Maja on jäänud hooletusse ja elanikud on lootusetud. On vaja geeniust, et välja töötada strateegia, kuidas taolistest objektidest Haapsalus lahti saada.

Istungi juhataja Andres Ammas tegi ettepaneku lõpetada läbirääkimised.

Hääletati:
Poolt 18 volikogu liiget, vastu ei hääletatud.

Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 18 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 184 “Vara võõrandamine avaliku kirjaliku enampakkumise korras (Sadama tn 4-5, Haapsalu)” (protokolli juures).

Päevakorrapunkt nr 8

Detailplaneeringu kehtestamine (Posti tn 34, Haapsalu)

KUULATI aselinnapea Jüri Kurba ettekannet.
Planeeringu algatamise ettepaneku tegi Haapsalu Linnavalitsus.
Planeeringuga jagatakse munitsipaalomandis olev 4636 m2 suurune krunt kaheks krundiks. Ühiskondlike hoonete maasihtotstarbega krundile jääb linnavalitsuse kolmekorruseline hoone.
1950 m2 suurusele ärikrundile on kavandatud ühe uue hoone ehitus. Ca ühele kolmandikule ärikrundi hoonestusalast on lubatud ehitada ühekorruseline hoone, kahele kolmandikule kuni kolmekorruseline osa. Osa planeeritud parkimiskohtadest on hoone aluses parklas. Kavandatava kolmkorruselise hoone suurim lubatud kõrgus on 10 m. Linnavalitsuse maja on 13 m kõrge.

Sissesõidud mõlemale krundile on planeeritud Posti tänavalt. Selleks, et vähendada Posti tänava liikluskoormust, on väljasõidud kruntidelt suunatud Vaikse tänava kaudu Võnnu tänavale. Parkimiskohti on võimalik välja ehitada vastavalt 15 ja 25. See arv on suurem kui vastavad normid ette näevad, kui tegelikult on linnavalitsuse juurde vaja rohkem parkimisvõimalusi.

Kruntide hoonestuse ja tänava vaheline ala on kavandatud avaliku ruumina. Selle väljaehitamiseks on vajalik vastav ehitusprojekt, mille kohaselt rajatakse kõnniteed, istekohad, haljastus, valgustus jms. Planeeringu koostas AS Amhold. Planeering on nõuetekohaselt avalikustatud (toimus eskiislahenduse avalik arutelu ja avalik väljapanek linnavalitsuse ja kultuurikeskuse fuajeedes) ja kooskõlastatud ning läbinud maavanema järelevalve.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul. Sellise planeeringuga krunt vaid võidab.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.
Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 14 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 185 “Detailplaneeringu kehtestamine (Posti tn 34, Haapsalu)” (protokolli juures).

Päevakorrapunkt nr 9

Detailplaneeringu kehtestamine (Jaama tn 13, Haapsalu)

KUULATI aselinnapea Jüri Kurba ettekannet.
Jaama tn 13 krundi planeeringu algatamise ettepaneku tegi OÜ Viitmaa IPF eesmärgiga planeerida väikeelamukrundist ärikrunt. Planeeringuga on ette nähtud 717 m2 suuruse krundi hoonestamine kahekorruselise ärihoonega. Arvestatakse Jaama tänava ehitusjoonega, nii et uus hoone asub samal kaugusel tänavast kui “Lemmiku” pood. Juurdepääsud krundile on Jaama tänavalt ja Sauna põiktänavalt. Jaama tänava äärde on kavandatud kolm parkimiskohta, kaks kohta on vastavalt naabrite vahelisele kirjalikule kokkuleppele Jaama tn 11 krundil. Sadevete kogumiseks nähakse ette imbkaev krundi põhjaossa. Planeeringu mahus on käsitletud Jaama tänava perspektiivset arengut laiemalt kui planeeritav krunt. Joonisel “Naaberkruntide soovituslik areng” on ära näidatud Jaama tänava kui äritänava hoonestuse, juurdepääsuteede, parkimise võimalused.

Planeeringule on andnud oma kirjaliku kooskõlastuse ka Sauna põik 1 omanik.
Planeering on nõuete kohaselt kooskõlastatud, avalikustatud ja läbinud maavanema järelevalve. 

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul. Jaama tänav on kujunemas kõvaks teenindustänavaks.

Küsimused kaasettekandjale.
Volikogu liige Maiste. Milline teenindus on kõva teenindus?
Vastas Hein. Vajalik teenindus.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 186 “Detailplaneeringu kehtestamine (Jaama tn 13, Haapsalu)” (protokolli juures).

Päevakorrapunkt nr 10

Haapsalu Linnavolikogu 17.12.2004 otsuse nr 156 muutmine

KUULATI aselinnapea Jüri Kurba ettekannet.
Taotluse koostamise käigus ilmnes, et oluliseks maa munitsipaliseerimise aluseks saab olla ka maareformi seaduse § 28 lg 1 p 7 – 1940. aasta 16.juuni seisuga kohaliku omavalitsuse omandis olnud ja käesoleval ajal munitsipaliseerimist taotletava kohaliku omavalitsuse haldusterritooriumil asuv maa.

Eesti Ajalooarhiivist saadud linna kinnistute arhiiviteatistel puudusid konkreetsed asukohad ja asendiplaanid, kuid taotluses toetume Toivo Mekari uurimustööle “Haapsalu linn kui metsaomanik”, milles on kirjas, et ka taotletav maa kuulus linna metsamaade koosseisu.

Kuna kogu taotletav maa koosneb peale avalikult kasutatava üldmaa ka kolmest väikeelamukrundist, siis taotluse aluseks on ka maareformi seaduse § 28 lg 2 – maa, mis on vajalik kohaliku omavalitsuse ülesannete täitmiseks ja arenguks.

Taotluse ja volikogu otsuste kooskõlla viimiseks on vaja 17.12.2004 otsuse preambulile lisada ka eelpool nimetatud paragrahvid.

Linnavalitsus teeb ettepaneku eelnõu otsusena vastu võtta

Küsimusi ettekandjale ei esitatud.

KUULATI kommunaalkomisjoni esimehe Toivo Heina kaasettekannet.
Ettepanek: toetada eelnõud ja võtta vastu esitatud kujul. Kõik, mis on kasulik linnale ja aitab munitsipaliseerida, saab komisjoni toetuse.

Küsimusi kaasettekandjale ei esitatud.

Läbirääkimisteks sõna ei soovitud.

Istungi juhataja Andres Ammas tegi ettepaneku lõpetada läbirääkimised.
Hääletamist ei nõutud.

Muudatusettepanekuid ei esitatud.

Istungi juhataja Andres Ammas pani hääletamisele ettepaneku toetada eelnõud esitatud kujul.

HÄÄLETATI:
poolt 19 volikogu liiget, vastu ei hääletatud.

OTSUSTATI:
võtta vastu Haapsalu Linnavolikogu otsus nr 187 “Haapsalu Linnavolikogu 17.12.2004 otsuse nr 156 muutmine” (protokolli juures).

Päevakorrapunkt nr 11

Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine, teine lugemine

KUULATI aselinnapea Martin Schwindti ettekannet.
Esimesel lugemisel esitatule midagi lisada ei soovi.

Küsimusi ettekandjale ei esitatud.

KUULATI rahanduskomisjoni esimehe Jaak Kanepi kaasettekannet.
Muudatusettepanekuid on üks ja selle esitajaks rahanduskomisjon. Ettepanek: peale teist lugemist ja muudatusettepanekute läbivaatamist panna linna 2005. aasta eelarve lõpphääletusele.

Küsimusi kaasettekandjale ei esitatud.

Läbirääkimised.
Volikogu liige Arder Väli.
Küsisin ka täna, kas linnavalitsusel on konkreetseid ettepanekuid AS Haapsalu Kuurort müügirahade paigutamiseks. Diskussioon tekkis ka volikogu juhatuses, aga vastav otsus jäi vastu võtmata.
Vaidlustamata ühtegi linnavalitsuse tööd, arvan, et nendesse vahenditesse tuleb suhtuda täie tõsidusega. Linna kassasse ei tule sellist raha enam kunagi.
Ettepanek: volikogul ja linnavalitsusel leida konsensus ja kasutada Haapsalu Kuurordi müügist saadud rahad järgmiselt: 1/3 jooksvateks kulutusteks; 1/3 projektidele, millised hääletab volikogu ükshaaval läbi; 1/3 deponeerida.

Istungi juhataja Andres Ammas tegi ettepaneku lõpetada läbirääkimised.
Hääletamine:
poolt 19 volikogu liiget, vastu ei hääletatud.

Muudatusettepaneku hääletamist ei nõuta.
Muudatusettepanek on eelnõusse sisse viidud esitatud kujul:
Lisa 1 Kululiik: “Sporditegevus, organisatsioonid” alapealkiri “Staadioni piirdeaia ja tribüünide renoveerimine” lugeda alapealkiri: “Ujula terrassi projekti ja ehituse esimene etapp”.

Istungi juhataja Andres Ammas pani lõpphääletamisele ettepaneku toetada eelnõud esitatud kujul.

HÄÄLETATI:
poolt 16 volikogu liiget, vastu 2.

OTSUSTATI:
võtta vastu Haapsalu Linnavolikogu määrus nr 69 “Haapsalu linna 2005. a teise lisaeelarve vastuvõtmine ja Haapsalu linna 2005. a eelarve muutmine” (protokolli juures).

Andres Ammas
Volikogu esimees